న్యూఢిల్లీ: ఎంపీ, ఎమ్మెల్యేల ఇళ్ళల్లోనూ భారీగానే చోరీలు జరిగాయి. గత మూడేళ్ళలో 73 దొంగతనాలు జరిగినట్లు కేంద్ర ప్రభుత్వం స్పష్టం చేసింది. కేంద్ర హోంశాఖ సహాయ మంత్రి  హన్స్రాజ్ గంగారాం అహిర్ మంగళవారం లోక్సభలో ఓ ప్రశ్నకు ఈమేరకు సమాధానం ఇచ్చారు.ఢిల్లీ పోలీసుల నివేదిక ప్రకారం 2014లో ఎంపీ, ఎమ్మెల్యేల నివాసాల్లో 25 చోరీలు జరగ్గా 9 మంది అరెస్టైనట్లు ఆయన తెలిపారు. 2015లో 29 కేసులు నమోదు కాగా 12 మంది అరెస్టయ్యారని, 2016లో 19 చోరీలు జరగ్గా 5 మంది అరెస్టైనట్లు హన్స్రాజ్ వివరించారు. 2017లో ఇప్పటి వరకు రెండు దొంగతనం కేసులు నమోదైనట్లు కేంద్ర మంత్రి సభకు తెలిపారు. ఎంపీ, ఎమ్మెల్యేల ఇళ్ళల్లో చోరీల నివారణకు తగిన చర్యలు తీసుకున్నామని, ప్రత్యేక పోలీస్ స్టేషన్లు, పికెట్లను ఏర్పాటు చేశామన్నారు.
newdhilly: empy, emmelyela illalloonuu bhaareegaane choreelu jarigai. gatha moodellalo 73 dongatanaalu jariginatlu kendra prabhutvam spashtam chesindi. kendra homsakha sahaya mantri  hansraj gangaram ahir mangalavaaram loksabhalo oo prasnaku eemeraku samadhanam icharu.dhilli polisula nivedika prakaaram 2014loo empy, emmelyela nivaasaallo 25 choreelu jaragga 9 mandi arestainatlu aayana telipaaru. 2015loo 29 kesulu namodu kaga 12 mandi arestayyaarani, 2016loo 19 choreelu jaragga 5 mandi arestainatlu hansraj vivarinchaaru. 2017loo ippati varaku rendu dongatanam kesulu namodainatlu kendra mantri sabhaku telipaaru. empy, emmelyela illallo choreela nivaaranaku tagina charyalu teesukunnamani, pratyeka polies stationlu, piketlanu erpaatu chesamannaru.